Ernst Nolte

Ernst Nolte (1923–2016) var en tysk historiker og filosof. Noltes viktigste forskningsområde var komparative studier av fascisme og kommunisme.

 Liv og virke 
 Bakgrunn og familie 
Ernst Nolte ble født i Witten i Westfalen i Tyskland, inn i en romersk-katolsk familie. Noltes foreldre var Heinrich Nolte, en skolerektor, og Anna Nolte (pikenavn Bruns).Strute, Karl and Doelken, Theodor (editors) Who's Who In Germany 1982–1983 Volume 2 N-Z, Verlag AG: Zurich, 1983 s. 1194 Ifølge Nolte i et intervju den 28. mars 2003 i den franske avisen Eurozine var hans første møte med kommunismen hos et legekontor da han som syvåring i 1930 leste en tysk oversettelse av en sovjetisk barnebok som angrep den katolske kirke, noe som provoserte ham. 

Nolte giftet seg med Annedore Mortier og sammen fikk de sønnen folkerettsjuristen Georg Nolte, som er professor i internasjonal jus ved Humboldt-Universität zu Berlin.

 Akademisk virke 
I 1941 ble Nolte fritatt fra militærtjeneste på grunn av en deformert hånd, og han studerte filosofi, filologi og gresk ved universitenene i Münster, Berlin, og Freiburg.

I Freiburg var Nolte student under Martin Heidegger, som han anerkjente som en stor innflytelse.Maier (1988) s. 26, 42Maier (1986) s. 38 Fra 1944 og utover var Nolte en nær venn av familien Heidegger, og i 1945 da professoren fryktet å bli arrestert av franskmennene, gav Nolte ham mat og klær til en forsøkt rømning.  Eugen Fink var en annen professor som influerte Nolte. Etter 1945 da Nolte mottok sin BA i filosofi ved Freiburg, arbeidet han som en lærer ved et gymnasium (videregående). I 1952 mottok han en doktorgrad i filosofi ved Freiburg for sin tese Selbstentfremdung und Dialektik im deutschen Idealismus und bei Marx («Selvfremmedgjøring og dialektikk i tysk idealisme og Marx»).

Nolte begynte deretter studier i samtidshistorie (Zeitgeschichte). Han gav ut sitt habilitasjonsskrift tildelt ved Universitetet i Köln, Der Faschismus in seiner Epoche, på bokform i 1963, en bok som gjorde ham internasjonalt kjent.

I 1963 publiserte Nolte sin anerkjente bok Der Faschismus in seiner Epoche, som gjorde ham internasjonalt kjent. Boken ble akseptert som habilitasjonskrift i 1964, og året etter ble Nolte utnevnt til professor i nyere historie ved Universität Marburg. Fra 1973 til sin emeritering i 1991 var han professor i nyere historie ved Freie Universität Berlin.

Mellom 1965 og 1973 arbeidet Nolte som professor i nyere historie ved Universitetet i Marburg, og fra 1973 til 1991 for det samme fag ved Freie Universität Berlin.

I 2000 ble han tildelt Konrad-Adenauer-prisen og i 1985 Hanns Martin Schleyer-Preis.

 Historikerstriden 

Historikerstriden i Tyskland, Historikertreit, ble utløst av Ernst Noltes artikkel i Frankfurter Allgemeine Zeitung (FAZ) i 1986. Nolte argumenterte med at holocaust ikke var unikt og at Tyskland som nasjon derfor ikke skulle bære særlig skyld. Nolte viste blant annet til Stalins utryddelse av kulakkene og massemordet under Pol Pots regime. Nolte hevdet at holocaust i hovedsak ikke skilte seg fra andre folkemord, bortsett fra bruken av gasskamre. Han hevdet også at holocaust var en reaksjon på eller etterligning av massedrapene i Sovjetunionen. Nolte hevdet langt på vei at Stalins terror var årsak til holocaust og at Stalins terror var verre. Jürgen Habermas var den viktigste motpart debatten som særlig foregikk i form av innlegg i Die Zeit og FAZ. Skillelinjene i debatten var for en stor del politisk mellom konservative (Nolte, Andreas Hillgruber) og venstreorienterte (Habermas). Det var ingen uenighet om holocausts faktiske omfang eller metodene brukt i massemordet. Striden handlet i hovedsak om hvorvidt holocaust var en unik hendelse. Spiegels redaktør Rudolf Augstein beskyldte Nolte for å unnskylde massemorderen Hitler.

 Verker (utvalg) 
 Der Faschismus in seiner Epoche. Action francaise – Italienischer Faschismus – Nationalsozialismus. München 1963 [seneste utgave 2000]. ISBN 3-7610-7248-1
 (red.): Theorien über den Faschismus. 6. oppl. München 1984. ISBN 3-492-10365-0
 Deutschland und der Kalte Krieg, 2. oppl. Stuttgart 1985
 Marxismus und Industrielle Revolution, Stuttgart 1983
 Der europäische Bürgerkrieg 1917 – 1945. Nationalsozialismus und Bolschewismus, 4. oppl.  Frankfurt/M. 1989
 Das Vergehen der Vergangenheit. Antwort an meine Kritiker im sogenannten Historikerstreit, Berlin 1988.

 Referanser 

 Eksterne lenker 



  Friedrich-Ebert-Stiftung zu Nolte 

Kategori:Tyske historikere
Kategori:Tyske filosofer
Kategori:Alumni fra Humboldt-Universität zu Berlin
Kategori:Personer fra Witten